Here is a page extracted from Wikipedia that may contain CSS, HTML, and a lot of unformatted text.

Title: Palacio de Torrellas (Zaragoza)
Content: O palacio de Torrellas yera un palacio renaixentista situau en Zaragoza que estió espaldau con a obridura d'a carrera Alfonso I.

Historia 
O palacio estió construyiu dentre 1490 y 1500. Yera d'estilo renaixentista y perteneixeba a Gabriel Sanchez, tresorero d'o rei Ferrando lo Catolico.

En a suya garchola estió zarrau lo Chusticia d'Aragón Chuan V de Lanuza en aviento de 1591 dica la suya execución per as tropas invasoras d'o rei de Castiella Felipe II.

En o sieglo XIX yera propiedat d'os Marqueses d'Ayerbe.
Estió espaldau en 1865 con a obridura d'a carrera Alfonso I.
En 1882 se devantó en o suyo puesto l'edificio d'o Pasaje del Comercio y la Industria, conoixiu popularment como Pasaje El Ciclón.

Restas 
Se conserva un teito en o palacio de Montemuzo.

Referencias 

Torrellas
Edificios desapareixius de Zaragoza